হেনরি নক

হেনরি নক (১৭৪১-১৮০৪) ছিলেন নেপোলিয়ানের সময়ের একজন ব্রিটিশ আবিষ্কারক ও প্রকৌশলী। তিনি অবশ্য বন্দুক নির্মাতা হিসেবেই বেশি পরিচিত ছিলেন। স্ক্রুবিহীন লক (এক ধরনের বন্দুক ইংরেজিতে যাকে Screw-less Lock বলা হয়) এবং সাত নলা ভলে বন্দুকসহ  (ইংরেজিতে Seven-barreled Volley Gun) তিনি অনেক যুদ্ধাস্ত্র আবিষ্কার করেন , যদিও নক গান (হেনরি নকের নামানুসারে একধরনের বন্দুক ইংরেজিতে যাকে Nock Gun বলে অভিহিত করা হয়) হিসেবে আজ যা পরিচিত – এই আধুনিক অস্ত্রগুলো তিনি আবিষ্কার করেন নি। নেপোলিয়ানের যুদ্ধের সময় নক ছিলেন প্রধান অস্ত্র সরবরাহকারী। তৎকালীন সময়ে তার উদ্ভাবিত উচ্চ মানসম্পন্ন ডুয়েলিং পিস্তল ও ডাবল-ব্যারেলড শটগানের চাহিদা বহুগুণ বেড়ে যায় এবং পরবর্তীকালে নকের এই উদ্ভাবিত অস্ত্রগুলো শিকারীদের পছন্দনীয় তালিকার প্রথম স্থানে ছিলো ।

সামরিক ও বেসামরিক অস্ত্র বাজারে অস্ত্র সরবরাহের সুবাদে হেনরি নক অভিজাত ও রাজকীয় সমাজে তার অস্ত্রের কদর বাড়াতে সক্ষম হন এবং তিনি রাজার অস্ত্র নির্মাতা হিসেবে নিযুক্ত হন। নকের ব্যবসা ক্রমান্বয়ে 'উইকিনসন সোর্ড'  কোম্পানিতে রূপান্তরিত হয়, যেটি আজ রেজর ব্লেড (ক্ষুরের), বিভিন্ন শেভিং যন্ত্রপাতি তৈরি করছে এবং কিছুদিন আগেও ব্রিটিশ আর্মির আনুষ্ঠানিকভাবে স্বীকৃতি অফিসারদের জন্য তলোয়ার তৈরি করেছিলো ।

নকের বন্দুকসমূহ 

হেনরি নক অনেক যুদ্ধাস্ত্র উৎপাদন করেন । ১৭৯৩ সালে রয়্যাল হর্স আর্টিলারি'র জন্য তিনি স্টোক অপসারণ সুবিধাসহ দোনালা (double-barreled) পিস্তল তৈরি করেন । অবশ্য এই অস্ত্রটি স্টোক অপসারণ সুবিধাসহ তেমন কোনো কার্যকারিতা না দিতে পারায় পরে এটাকে কার্বাইন (অশ্বারোহী সৈন্যের দ্বারা ব্যবহৃত ছোট বন্দুক) হিসেবেই ব্যবহার করা হয়েছিলো । ১৭৯৭ সালে নক তার উৎপাদনের মধ্যে কার্বাইনের সাথে মিল রেখে গেরিলাবাহিনীরদের জন্য ৯ ইঞ্চি পিস্তলও রাখেন । ১৭৮৬ সালে ডিউক অব রিচমন্ডিন যখন মাষ্টার জেনারেল অব দ্যা অর্ডানেন্স ছিলেন, তখন তার অনুরোধে মাস্কেট ( লম্বা নলযুক্ত বন্দুক) তৈরির উদ্দেশ্যে বন্দুক তৈরি করার কারণে নকের কিছু কিছু পিস্তল নভেল লক (একধরনের আগ্নেয়াস্ত্র) এর ন্যায় ডিজাইনকৃত ছিলো । পূর্বের ভারী ও দীর্ঘসময়ব্যাপী ঘূর্ণনসক্ষম লকের তুলনায় নতুন তৈরিকৃত লক খুব অল্পসময়ে এবং অতিসহজেই অপসারণ সুবিধা সংবলিত পিনের সাহায্যে চূর্ণ-বিচূর্ণ করার ক্ষমতা রাখতো । ১৭৯৬ সালের এই প্যাটার্ণগুলোতে বাট-প্লেট (বন্দুের ভিতরের একটি অংশ) ছিলোনা এবং রামরড-কে (একধরনের ধাতব ডিভাইস যা বন্দুকের নলের ভিতরে থাকে) বন্দুকের নলের সাথে সংযুক্ত না রেখে বন্দুকের হলস্টার-এ (পিস্তল রাখার খাপ বা ধারক)  রাখা হত । হেনরি রকের তৈরিকৃত এই ফিচারটি লক ব্যবহারকারীদের মধ্যে জনপ্রিয়তা যথেষ্ট কমিয়ে ফেলে । তাই নকের তৈরি অনেক বন্দুককে প্রচলিত সুইভেল রামরড-এ পরিবর্তিত করা হয় । 

আজকের বহুনল বিশিষ্ট নক বন্দুকের এত জনপ্রিয়তা পাওয়ার পেছনে অন্যতম কারণ হিসেবে বলা যেতে পারে বিভিন্ন সিনেমায় নকের ব্যবহার । শার্প মুভিতে প্যাট্রিক হার্পার চরিত্রে এবং দ্যা অ্যালামো মুভিতে জিম বোভি চরিত্রে ভলে বন্দুক (ইংরেজিতে Volley Gun) ব্যবহার করা হয় । হেনরি নক এই অস্ত্রগুলোর উৎপাদক ছিলেন কিন্তু আবিষ্কারক ছিলেন না । চলচ্চিত্রে দৃশ্যায়িত করা হলেও, মারাত্মক পশ্চাৎ ধাক্কা, দুর্ঘটনার ঘটার সম্ভাবনা এবং সাতটি ব্যারেলে পুনারায় লোড করা সময়সাপেক্ষের কারণে হাত বন্দুক (হ্যান্ডগান) হিসেবে এই অস্ত্রগুলোর বাস্তব প্রয়োগ তখনও করা হয় নি । তাই আগের রাইফেলিং (বন্দুকের নলের ভিতরে রশির ন্যায় সর্পিলাকার খাঁজ করা অংশে বুলেটের ঘূর্ণন ) নমুনা বর্জন করা এবং উপর্যুক্ত সমস্যাগুলো সমাধানের লক্ষ্যে বন্দুকের বিস্ফোরক চার্জ কমানো খুবই প্রয়োজনীয় ছিলো । নৌ-অস্ত্র হিসেবে এই অস্ত্রগুলোকে ব্যবহার করা হতো জাহাজের রিগিং (জাহাজের পালকে সাপোর্ট দেয়ার লক্ষ্যে রশি দিয়ে আটকানো জাহাজের উপরের অংশ বিশেষ ) থেকে ডেকের উপর গুলি বর্ষণ করার জন্য । অবশ্য ১৮০৪ সালে রয়্যাল নেভির দ্বারা এই অস্ত্র বাতিল করা হয় । অনেকগুলো ব্যারেল সংবলিত বন্দুকের সম গুলিবর্ষণ কীভাবে একটা ব্যারেলেই একই সময়ে  করা যায় এ সম্পর্কে নক কিছু পরীক্ষামূলক তত্ত্ব আবিষ্কার করেন ।

দোনালা শটগানের (ডাবল ব্যারেলড শটগান) জন্যই নক তার জীবিত অবস্থায় বেশ সুপরিচিত ছিলেন । যদিও নক এই ধরনের বন্দুকের প্রথম আবিষ্কারক ছিলেন না । বন্দুকের উচ্চ ক্ষমতা ও মানসম্পন্ন করণে শটগানের মতো নকের বহু নবনির্মিত বন্দুকগুলো শিকারী বন্দুক হিসেবে যথেষ্ট জনপ্রিয়তা অর্জন করে; বিশেষ করে, যখন হেনরি নক তৎকালীন ব্রিটিশ রাজার বন্দুক নির্মাতা হিসেবে নিযুক্ত হন । অবশ্য ডুয়েলিং পিস্তলের জন্যও নক জনপ্রিয় ছিলেন ।

পিস্তল থেকে মাস্কেট পর্যন্ত প্রায় সব ধরনের অস্ত্রই তিনি তৈরি করেছিলেন । সম্ভবত ব্লান্ডারবাস (লম্বা নল বা ব্যারেলযুক্ত এক ধরনের বন্দুক) এর সংস্করণগুলো ছিলো আরো বৈচিত্র্যময়, যার মধ্যে নেভাল-পিস্তলগুলো ছিলো পিতলের তৈরি ব্যারেলযুক্ত, যা আগের তুলনায় অনেকগুণ মরিচাপ্রতিরোধে সক্ষম । মূলত এই অস্ত্রগুলো স্বল্প রেঞ্জের জন্য ব্যবহৃত হতো এবং আয়রন ব্যারেল (লৌহজাত বন্দুকের নল) থাকা সত্ত্বেও খুব একটা চার্জ নিতোনা। হেনরি নক তার মৃত্যুর আগ পর্যন্ত অস্ত্র তৈরিতে অবদান রেখে গেছেন । জীবনের শেষ দিকে তিনি ব্রিচ লোডিং মাস্কেট (কার্টিজ বা শেল যুক্ত এক ধরনের আগ্নেয়াস্ত্র) তৈরি করেছিলেন ।

কর্মজীবন 

একজন লক নির্মাতা হিসেবে কাজ শুরু করলেও হেনরি নক ১৭৭৫ সালে গান লকের একটি প্যাটেন্ট তৈরি করেন । নক তখনও দ্যা ওর্শিপফুল কোম্পানি অব গানমেকারস এ তেমন কোনো প্রভাব ফেলতে না পারায়, নিজের নামে কোন ব্যবসা করতে পারেন নি । তিনি বন্দুক নির্মাণের গুরু উইলিয়াম জোভারের সঙ্গে নক-জোভার এন্ড কোং নামে একটি কোম্পানি প্রতিষ্ঠা করেন । আমেরিকার স্বাধীনতা যুদ্ধ নকের তৈরিকৃত অস্ত্রগুলো অস্ত্রবাজারে ব্যাপক চাহিদা বাড়িয়ে দেয় ।

১৭৭৯ সালে জেমস উইলসন তার আগের ডিজাইনকৃত ভলে গানের নমুনা অনুযাযী অস্ত্র তৈরির জন্য নকের কাছে আসেন । পরবর্তীকালে অস্ত্র নির্মাণ সম্পর্কিত প্রতিদ্বন্দ্বীমূলক নিলামে নক জয়ী হোন । এই অস্ত্রগুলো নক গান অনুসারেই বানানো হয়েছিলো । বেসামরিক অস্ত্র বাজারের জন্য খুব অল্প সংখ্যক ভলে বন্দুক ও ভলে পিস্তল তৈরি করেন নক । তন্মধ্যে এক সেট অস্ত্র ইংল্যান্ডের রাজ পরিবারের জন্য তৈরি করা হয়েছিলে, যেগুলো বর্তমান রাণীর সংগ্রহে রয়েছে । অবশ্য এই সেট গুলো নকের তৈরিকৃত আদর্শভূক্ত নয়, বরং এগুলো লন্ডনের রৌপ্য নির্মাতা মার্ক বক দ্বারা তাৎক্ষণিকভাবে রূপার প্রলেপকৃত ।

আমেরিকার যুদ্ধের শেষের দিকে সামরিক বাহিনীর জন্য নির্মিত ছোট বন্দুকগুলো ক্রমশ চাহিদা হারিয়ে ফেলে । এ সময়টাতে হেনরি নক বেসামরিক অস্ত্রবাজারের দিকে ঝুঁকে পড়েন । ক্রেতার মধ্য থেকে মধ্যম গতিশক্তির (৩-১২ পাউন্ডার) নেভাল গানের বেশ মুনাফাজনক অর্ডার আসতে থাকে ।

অবশেষে ১৭৮৪ সালে গানমেকার্স কোম্পানিতে স্বাধীনভাবে কাজ করার সুযোগ পান । কয়েকবছর পর, ফ্রান্স বিপ্লব ও নেপোলিয়ান যুদ্ধের সমসাময়িক পরিস্থিতিই নিশ্চিত করেছিলো যে, হেনরি নক কেবল সরকারি কাজেই সীমাবদ্ধ নয় (তাঁর প্রয়োজন আরো অনেক)। দ্যা ডিউক অব রিচমন্ড নকের অপ্রতিদ্বন্দ্বীমূলক আবিষ্কার বিশেষ করে স্ক্রুলেস লক-এর জন্য তাকে খুব পছন্দ করেছিলেন । ১৭৯২ সালে নক মাস্কেট ডেলিভারি করা শুরু করে দেন কিন্তু নিয়মিত প্রধান ক্রেতা সৈন্যদের থেকে অর্ডার আসা কমে যায় কারণ, নকের আদর্শহীন ডিজাইন থেকে অস্ত্র বানাতে অনেক সময় নিতো এবং এই অস্ত্রগুলোতে একেক সময় একেক গতির গুলি ব্যবহার করা হতো । তারপর থেকেই সামরিক বাহিনীদের কাছে মাষ্কেট সরবরাহের ব্যাপারে নক খুব সচেতন হয়ে উঠেন, যাতে তারা এগুলো দিয়ে তাদের প্রত্যাশিত আক্রমণ করতে পারে । দ্যা ডিউক অব রিচমন্ডের প্যাটার্নে তৈরিকৃত মাস্কেটের একটিকে আদর্শ হিসেবে রেখে সরকারের সংগ্রহে  নকের তৈরিকৃত বাকি লক গানগুলো স্থানান্তরিত করার জন্য ১৮০৪ সালে সরকার নকের সাথে একটি চুক্তি স্থাপন করেছিলো । যদিও নক লকগুলো অসম্ভব জনপ্রিয় ছিলো, ওগুলোর আদর্শকরণ করাটা সেসময় তারচেয়েও বেশি প্রাধাণ্য পায় ।

১৭৮৯ সালে রাজা তৃতীয় জর্জের গানমেকার-ইন-অর্ডিনারি হিসেবে নিযুক্ত হন হেনরি নক । তার বৃহৎ গবেষণাকর্মের মধ্য অন্যতম ছিলো শিকারী বন্দুক এবং অন্যান্য আবিষ্কারসমূহ । ১৮০২ সালে নক গানমেকার্স কোম্পানির প্রধান হন ।

সম্পত্তি ও অন্যান্য 

নক তার কর্মকর্তা ও কর্মচারীদের প্রতি যথেষ্ট উদার প্রকৃতির ছিলেন । কেবলমাত্র তাদের লাভের জন্য (ব্যবসায়িক লাভের জন্য নয়) তার ব্যবসা ছয়মাস ধরে চালানোর বিশেষ ব্যবস্থা গ্রহণ করেন নক ।  মৃত্যুর পর তার কর্মকর্তা ও কর্মচারীদের জন্য তিনি তৎকালীন সময়ের আরো £১০০ (বর্তমান সময়ে যা £৭,৯০০ সমমূল্যের) রেখে যান ।

হেনরি নকের এক ভাইপো, স্যামুয়েল নক তার শিষ্য ছিলেন । নিজের করা একটি প্যাটেন্টের মাধ্যমে স্যামুয়েলও তার উদ্ভাবনী শক্তির প্রমাণ রাখেন । জর্জ তৃতীয়, চতুর্থ জর্জ, চতুর্থ উইলিয়াম এবং ভিক্টোরিয়ার গানমেকার-ইন-অর্ডিনারি হিসেবে স্যামুয়েল নিযুক্ত হন এবং ১৮৩৬ সালে গানমেকার কোম্পানির প্রধান হন । অবশ্য পরবর্তীকালে হেনরি নকের ব্যবসা তার কোম্পানির প্রধান ও জামাতা উইকিনসনের দ্বারাই পরিচালিত হয় । ১৮০৫ সালে উইকিনসন রাজার গানমেকার-ইন-অর্ডিনারি হন । ইষ্ট ইন্ডিয়া কোম্পানির সাথে চুক্তিবদ্ধ হওয়ার মাধ্যমে ব্যবসার উন্নতি আরো বেড়ে যায় । জেমস উইকনসনের ছেলে হেনরি কোম্পানিতে যোগ দেয়ার পর ১৮১৮ সালের দিকে কোম্পানির নাম হয় জেমস উইকিনসন এন্ড সন । ১৮৬৪ সালে হেনরি মারা যান কিন্তু কোম্পানি আগ্নেয়াস্ত্র ও ব্লেডযুক্ত অস্ত্র তৈরি চালু রাখে এবং পরবর্তীতে কোম্পানিটি উইকিনসন সোর্ড হিসেবেই পরিচিত হয় । যুক্তরাজ্যের নতুন আইন 'পিস্তল অ্যাক্ট ১৯০৩' অনুযায়ী, সাধারণ মানুষের কাছে আগ্নেয়াস্ত্র ক্রয়-বিক্রয়ে নিষেধাজ্ঞা আরোপিত হয় । মূলত এই ধাক্কা কোম্পানির মোড় অন্যদিকে ঘুরিয়ে দেয় । ফলে তারা রেজর ব্লেড ও অন্যান্য গৃহসামগ্রী পণ্য উৎপাদনে মনোনিবেশ করে । ২০০৫ সালের অর্থ্যাৎ পশ্চিম লন্ডনের অ্যাক্টনে তলোয়ার উৎপাদন প্লান্ট বন্ধ হয়ে যাওয়ার আগ পর্যন্ত কোম্পানিটি ব্রিটিশ আর্মি ও রাজকীয় উৎসবের জন্য তলোয়ার উৎপাদন করে যাচ্ছিলো । কোম্পানিটি এখন পর্যন্ত শেভিং এবং গার্ডেনিং পণ্য উৎপাদন করে যাচ্ছে ।

তথ্যসূত্র

গ্রন্থপঞ্জি
(ইংরেজিতে)Jeff Kinard, Spencer C. Tucker, Pistols: An Illustrated History of Their Impact, ABC-CLIO, 2004 .
(ইংরেজিতে)Philip Haythornthwaite, British Cavalryman 1792–1815, Osprey Publishing, 1994 .
(ইংরেজিতে)Charles Winthrop Sawyer, Firearms in American History, Sawyer, 1910, OCLC|3162869.
(ইংরেজিতে)Peter S.Wainwright, "Henry Nock, Innovator 1741–1804" , The American Society of Arms Collectors, Bulletin no. 88, pages 1–20, also available at Readbag .
(ইংরেজিতে)Joyce Lee Malcolm, Guns and Violence: The English Experience, Harvard University Press, 2002 .
(ইংরেজিতে)M. L. Brown, Firearms in Colonial America, Smithsonian, 1980 
(ইংরেজিতে)John Forrest Hayward, The Art of the Gunmaker: Europe and America, 1660-1830, Barrie and Rockliff, 1963 OCLC|499886753

১৭৪১-এ জন্ম
১৮০৪-এ মৃত্যু
অস্ত্র নির্মাতা
ব্রিটিশ আবিষ্কারক
প্রযুক্তি কোম্পানি প্রতিষ্ঠাতা